recursal/SuperWikiNEXT-32B huggingface dataset:
**கொடிசியா வளாகம்** தமிழ்நாட்டின் தொழில் நகரமாக விளங்கும் கோவையில் அமைந்துள்ள பன்னாட்டு வணிகக் கண்காட்சிகள் நிகழ்த்தக்கூடிய ஓர் காட்சிக்கூட வளாகம். கொடிசியா என்பது *கோவை மாவட்ட சிறுதொழிலதிபர் சங்கம்*(**CO**imbatore **DI**strict **S**mall **S**cale **I**ndustry **A**ssociation) என்பதன் ஆங்கிலச்சொல்லின் சுருக்கமாகும்*CODISSIA*.இந்தச் சங்கம் 40 உறுப்பினர்களுடன் 1969ஆம் ஆண்டு தொடங்கி இந்நாளில் 5200 பேராக வளர்ந்துள்ளது.சிறுதொழில் வளர்ச்சிக்கும் வளத்திற்கும் வழிகோலிட துவக்கப்பட்ட இச்சங்கம் கோயம்புத்தூரின் தொழிற்துறை உறுதியாக அமையக் காரணமாக இருந்து வருகிறது. தொழில் முனைவோரின் தேவைகளை ஒட்டி பல கருத்தரங்குகளும் பயிலரங்குகளும் தொழிற்துறை கண்காட்சிகளும் நடத்தி வருகிறது. 1986ஆம் ஆண்டு நிறுவப்பட்ட சிறுதொழிலக சோதனை மற்றும் ஆய்வு மையம் (SiTARC) நாட்டின் சிறப்பான சோதனைக்கூடங்களில் ஒன்றாகத் திகழ்கிறது. 

1988 முதல் மூன்றாண்டுகளுக்கு ஒருமுறை பன்னாட்டு தொழில் கண்காட்சியினை நடத்தி வருகிறது. துவக்கத்தில் பி. எஸ். ஜி மைதானத்தில் நடந்து வந்த இந்தக் கண்காட்சி 2000ஆம் ஆண்டு முதல் புதியதாகக் கட்டப்பட்ட சங்கத்தின் கொடிசியா வளாகத்தில் நடத்தப்படுகிறது. தென்னிந்தியாவில் கோயம்புத்தூர் நகரம் வணிகக் கண்காட்சிகள் நடத்த மிகத் தோதான இடமாக விளங்கியதைப் பயன்படுத்தும் வகையில் கோவையை அடுத்த விளாங்குறிச்சியில் 40 ஏக்கர் நிலம் வாங்கப்பட்டது. கோவை தொழில்நுட்பக் கழகத்தின் எதிரே அவினாசி சாலையின் வடக்குப்புறத்தில் ரூ.11 கோடி செலவில் 1,60,000 ச.அடிகள் பூசப்பட்ட பரப்பளவு கொண்ட மாபெரும் கட்டிடத்தைக் கட்டியுள்ளது. 

இந்தக் கட்டிடம் இடையே யாதொரு தூணும் இன்றி கட்டப்பட்டுள்ளது ஓர் குடிசார் பொறியியல் சாதனையாகும். தவிர,சூலை 1999 இலிருந்து திசம்பர் 1999க்குள் 160 நாட்களில் கட்டி முடிக்கப்பட்டதும் திட்ட மேலாண்மையின் திறனை விளக்குகிறது. இக்கட்டிடம் கொடிசியா உறுப்பினர்களின் குழுத்திறனுக்கும் கூட்டுறவிற்கும் சான்றாக விளங்குகிறது. உலகத்தர கண்காட்சிகளை நடத்திட வேண்டிய அனைத்து வசதிகளையும் தன்னகத்தேக் கொண்டு புது தில்லியில் உள்ள பிரகதி மைதானத்திற்கு அடுத்ததாகவும் தென்னிந்தியாவிலேயே மிகப்பெரிய தொழிற்துறை வணிகக் காட்சிக்கூடமாகவும் இது விளங்குகிறது.
**நந்தி திம்மண்ணா** ( *Nandi Thimmana* ) (பொ.ச. 15 மற்றும் 16 ஆம் நூற்றாண்டுகள்) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின் அரசவையிலிருந்த அஷ்டதிக்கஜங்களில் ஒருவராகவும் இருந்தார். ஒரு பெண்ணின் மூக்க்கைப்பற்றிய இவரது புகழ்பெற்ற கவிதைக்குப் பிறகு இவர் பெரும்பாலும் மூக்கு திம்மண்ணா என்று அழைக்கப்படுகிறார்.

சுயசரிதை
--------

திம்மண்ணா அனந்தபூரைச் சேர்ந்தவர் என்று நம்பப்படுகிறது. சிங்கண்ணா மற்றும் திம்மாம்பா ஆகியோருக்கு பிறந்தார். அவர் விஜயநகரப் பேரரசர் கிருஷ்ண தேவராயனின் மனைவி திருமலை தேவியின் தந்தையின் ஆளுகையிலிருந்த ஒரு துணைப்பகுதியான ஸ்ரீரங்கப்பட்டணத்தில் வாழ்ந்தார். "பாரிஜாதாபஹரணம்" என்பதை எழுதி கிருஷ்ணதேவராயனுக்கு அர்ப்பணித்தார். கிருஷ்ணதேவராயனின் மூத்த மனைவியான திருமலாதேவியின் குடும்பத்தினரின் பரிசாக கவிஞர் அரசவைக்கு வந்ததாக பாரம்பரியம் கூறுகிறது. 

இவர் சைவ சமயத்தைச் சேர்ந்தவராக இருந்தார். ஆயினும் இவரது சில படைப்புகள் ஏகாதிபத்திய ஆதரவின் காரணமாக வைணவத்தை அடிப்படையாகக் கொண்டவை. இவரது மாமாக்கள் நந்தி மல்லையா மற்றும் கண்ட சிங்கண்ணா (மலைய மாருதன் என்று அழைக்கப்படுபவர்) கிருஷ்ணதேவராயனின் ஒன்றுவிட்ட சகோதரரான வீரநரசிம்ம ராயனின் அரசவையில் ஒரு பிரபலமான கவிஞர்களாக இருந்தனர்

திம்மண்ணா கன்னட கவிஞர் குமாரவியாசனின் முழுமையற்ற படைப்பான மகாபாரதத்தை நிறைவுசெய்து, அதை "கர்நாடக கிருஷ்ணதேவராய பாரத கதாமஞ்சரி" என்று மன்னருக்கு அர்ப்பணித்தார்.

குறிப்புகள்
-----------


1. ↑  "Classical Telugu Poetry". *publishing.cdlib.org*.
2. ↑  "Archived copy" (PDF). 31 May 2011 அன்று மூலம் (PDF) பரணிடப்பட்டது. 2014-10-29 அன்று பார்க்கப்பட்டது.CS1 maint: archived copy as title (link)
**கொங்கராயனூர் சிங்காரநாதர் கோயில்** தமிழ்நாட்டில் கடலூர் மாவட்டம், கொங்கராயனூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சிங்காரநாதர், காமாட்சியம்மன் சன்னதிகளும், அப்பர், விநாயகர், வேணுகோபால், சுப்பிரமணியர், கஜலட்சுமி, சண்டிகேசுவரர், நவகிரகம். உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் சஷ்டி, சூரசம்காரம் முக்கிய திருவிழாவாக நடைபெறுகிறது. மாசி மாதம் மகாசிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நந்தாதேவி உயிர்க்கோளக் காப்பகம்** (Nandadevi Biosphere Reserve) இந்தியாவின் வடக்கு எல்லையான இமயமலையின் உத்தரகண்ட் மாநிலத்தின் கார்வால் பகுதியில் அமைந்துள்ளது. 1988ஆம் ஆண்டு உயிர்க்கோளக் காப்பகமாக அறிவிக்கப்பட்டது. நந்தா தேவி தேசியப் பூங்கா மற்றும் உலகப் பாரம்பரியக் களங்களுள் ஒன்றான மலர்ப் பள்ளத்தாக்கு தேசியப் பூங்கா ஆகியவற்றை மையமண்டலங்களாக உள்ளடக்கி 5860 ச.கி.மீட்டரில் பரவியுள்ளது. இந்தியாவில் உயிர்ப்புவியியல் மண்டலங்களில் இமயமலை மண்டலத்தில் இக்காப்பகம் காணப்படுகிறது. உலகப் பாரம்பரியப் பகுதியாக 1992ஆம் ஆண்டு யுனெஸ்கோவால் அறிவிக்கப்பட்டது.

அமைவிடம்
--------

நந்தாதேவி சிகரம் உட்பட தானகிரி, சங்பேங், திரிசூல் போன்ற பலசிகரங்கள் இங்கே காணப்படுகின்றன. உத்ராஞ்சல் மாநிலத்தின் சமோலி, பித்தரோகார் மற்றும் பாகேஸ்வர் போன்ற மாவட்டங்களில் இக்காப்பகம் பரவியுள்ளது. கார்வால் இமயமலைப் பகுதியில் உள்ள சமோலி மாவட்டத்தில் காப்பகத்தின் முக்கியப் பகுதிகள் பரவியுள்ளன. மக்கள் பொதுவாக விறகு, தீவனம், மரதடி மற்றும் இலைகளுக்காக இக்காப்பகத்தைச் சார்ந்துளளனர். பாரம்பரிய மருத்துவ முறைகளில் பல மூலிகை தாவரங்கள் பயன்படுகின்றன.நந்தா தேவி தேசியப் பூங்கா அதன் எளிதில் அடையமுடியாத தன்மை காரணமாக அப்படியே பாதுகாக்கப்படுகிறது.பூப்பள்ளத்தாக்கு தேசியப்பூங்கா அதன் தனித்தன்மையுடைய ஆல்பைன் மலர்கள் நிறைந்த மலர்ப்படுகை காரணமாக மிகச்சிறப்பான இயற்கை அழகுடன் விளங்குகிறது.

தாவரங்கள்
---------

வெப்பமண்டலக்காடு, பகுதி உயர்மலைக்காடு, உயர்மலைக்காடு மற்றும் பனிபடர்ந்த பல காடுவகைகளை உள்ளடக்கிய இக்காப்பகத்தில் இந்திய தாவரவியல் ஆய்வுத்துறையால் 800 தாவர இனங்கள் கண்டறியப்பட்டுள்ளன.

விலங்குகள்
----------

இந்திய விலங்கியல் ஆய்வுத்துறை மற்றும் பிற ஆராய்ச்சியாளர்களால் 18 வகையான பாலூட்டிகளில் 7 இனங்களும், 200 வகை பறவைகளில் 8 இனங்களும் அழியும் தருவாயில் உள்ள விலங்கினங்கள் இங்கு உள்ளன. பனிச்சிறுத்தை, கருங்கரடி, கஸ்தூரிமான் மற்றும் இமாலய வரையாடு போன்ற பாலூட்டிகள் காணப்படுகின்றன.

மக்கள்
------

இக்காப்பகத்தில் ஏழ்மையான மக்களே வாழ்ந்து வருகின்றனர். நகரங்களிலிருந்து வெகுதொலைவில் வாழ்வதால் கல்வியறிவு விகிதம் மிகக் குறைவாகவும் சொந்தமாக நிலம் வைத்திருப்போர்கள் குறைவாகவும் உள்ளனர். அவர்களுக்கென்று தனித்த கலாச்சாரம், பாரம்பரியம் மற்றும் மத நம்பிக்கைகளை கொண்டுள்ளனர். வேளாண்மையும் ஆடுவளர்ப்பும் முக்கிய தொழில்களாகும். புதியா பழங்குடியினர் 1962ஆம் ஆண்டுக்கு முன்னர் திபெத்தியர்களுடன் பண்டமாற்று வியாபார முறையில் சிறந்து விளங்கினர்.

அச்சுறுத்தல்
------------

மருத்துவத்திற்காக அழிந்து வரும் தாவர இனங்களை மிகுதியாக பயன்படுத்துதல், காட்டுத்தீ, வேட்டையாடுதல் மற்றும் சுற்றுலாப்பயணிகள் வருகை போன்றவை இச்சூழலமைப்பிற்கு அச்சுறுத்தல்களாகும்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2011-08-21 அன்று மூலம் பரணிடப்பட்டது. 2015-04-09 அன்று பார்க்கப்பட்டது.
3. ↑  "BIOSPHERE RESERVES OF INDIA". 2011-08-21 அன்று மூலம் பரணிடப்பட்டது. ஏப்ரல் 10, 2015 அன்று பார்க்கப்பட்டது.

வெளியிணைப்புகள்
---------------

* பூப்பள்ளத்தாக்கு பற்றிய காணொளி
அதிவணக்கத்துக்குரிய **யாக்கோபு பஸ்தியாம்பிள்ளை தியோகுப்பிள்ளை** (Right Reverend *Jacob Bastiampillai Deogupillai*, 9 ஏப்ரல் 1917 - 25 ஏப்ரல் 2003) என்பவர் இலங்கைத் தமிழ் மதகுருவும், ரோமன் கத்தோலிக்க முன்னாள் யாழ்ப்பாண ஆயரும் ஆவார்.

ஆரம்ப வாழ்க்கை
--------------

தியோகுப்பிள்ளை இலங்கையின் வடக்கே ஊர்காவற்துறையில் கரம்பொன் என்ற ஊரில் 1917 ஏப்ரல் 9 இல் பிறந்தார். கரம்பொன் கன்னியர் மடம், ஊர்காவற்துறை புனித அந்தோனியார் கல்லூரி ஆகியவற்றில் ஆரம்பக் கல்வியைக் கற்றி இடைநிலைக் கல்வியை யாழ்ப்பாணம் சம்பத்தரிசியார் கல்லூரியிலும், உயர்கல்வியை ரோம் நகரில் உள்ள பரப்புரைக் கல்லூரியிலும் தொடர்ந்து இறையியலில் கலாநிதிப் பட்டம் பெற்றார். பின்னர் அவர் இலங்கைப் பல்கலைக்கழகத்தில் பயின்று திருமறைச் சட்டத்தில் இளங்கலைப் பட்டமும், கல்வியலுக்கான டிப்புளோமா பட்டமும் பெற்றார்.

பணி
---

1941 டிசம்பரில் தியோகுப்பிள்ளை உரோமை நகரில் குருக்களாகத் தேர்தெடுக்கப்பட்டார். பின்னர் இலங்கை திரும்பி கரவெட்டியில் மதகுகுருவாகப் பணியாற்றினார். ஆசிரியராக சில காலம் பணியாற்றியப் பின்னர் அனுராதபுரம் புனித யோசப்பு கல்லூரியில் பணிப்பாளர் ஆனார். அதன் பின்னர் கரவெட்டி புனித இருதயக் கல்லூரி, இளவாலை புனித ஹென்றி கல்லூரி, கொழும்புத்துறை ஆசிரியர் பயிற்சிக் கல்லூரி ஆகியவற்றில் பணிப்பாளராக நியமனம் பெற்றார். 1961 இல் ஆசிரியர் பயிற்சிக் கல்லூரியை இலங்கை அரசு பொறுப்பேற்றுக் கொண்டதை அடுத்து, தியோகுப்பிள்ளை பணிப்பாளர் பதவியில் இருந்து விலகி, இளவாலை பங்குத் தந்தையாகப் பொறுப்பேற்றுக் கொண்டார். இக்காலகட்டத்தில் கத்தோலிக்க மாணவர்களுக்காகப் பல நூல்களை எழுதி வெளியிட்டார்.

தியோகுப்பிள்ளை 1967 மே 11 ஆம் நாள் யாழ் ஆயர் ஜெ. எமிலியானுஸ்பிள்ளையினால் திருகோணமலை-மட்டக்களப்பு மறைமாவட்டத்தின் பதில் ஆயராக திருநிலைப்படுத்தப்பட்டார். 1972 சூலை 17 இல் யாழ்ப்பாஅணம் ஆயர் எமிலியானுஸ்பிள்ளை ஆண்டகையின் மறைவை அடுத்து 1973 சனவரி 9 இல் யாழ்ப்பாண மறைமாவட்டத்தின் ஆயராகப் பொறுப்பேற்றுக் கொண்டார். 1991 டிசம்பர் 22 இல் தமது குருத்துவப் பொன்விழாவைக் கொண்டாடிய ஆயர் 1992 ஏப்ரல் 9 இல் இளைப்பாறினார்.

கண்டி தேசிய குருக்கள் மடத்தில் இருந்த தியோகுப்பிள்ளை 1983 இல் நாட்டில் ஏற்பட்ட இனக்கலவரத்தின் காரணமாக யாழ் மறைமாவட்ட குரு மாணவர்களுடன் யாழ்ப்பாணம் திரும்பி, அங்கு புனித சவேரியார் குரு மடத்தை ஆரம்பித்தார். யாழ்ப்பாணப் பல்கலைக்கழகம் இவருக்கு கௌரவ கலாநிதி பட்டம் வழங்கிக் கௌரவித்தது.

தியோகுப்பிள்ளை 2003 ஏப்ரல் 25 இல் காலமானார்.

மேற்கோள்கள்
-----------

1. 1 2 3 4  Arumugam, S. (1997). *Dictionary of Biography of the Tamils of Ceylon*. பக். 48. .
2. 1 2 3 4 5 6 7 8 9 10  "Bishop Deogupillai passes away". *தமிழ்நெட்*. 26 ஏப்ரல் 2003. .
3. 1 2 3 4 5 6  "Bishop Jacob Bastiampillai Deogupillai". Catholic Hierarchy.
4. 1 2 3 4 5  Emmanuel, S. J. (2 May 2003). "Bishop Deogupillai - a man of sturdy faith and courageous leadership". *Daily News (Sri Lanka)*. Archived from the original on 20 மார்ச் 2005. .
5. 1 2 3 4  "மறைந்த பேரருட்திரு தியோகுப்பிள்ளை ஆண்டகை!". *வீரகேசரி*. 18 மே 2014. Archived from the original on 2016-10-04. .
6. ↑  "History". யாழ்ப்பாணம் கத்தோலிக்க மறைமாவட்டம். 2013-09-11 அன்று மூலம் பரணிடப்பட்டது. 2014-08-05 அன்று பார்க்கப்பட்டது.
7. ↑  "Late Bishop's services recalled at funeral". *தமிழ்நெட்*. 28 ஏப்ரல் 2003. .
**மதீனா** (*Medina*, அரபு மொழி: المدينة المنورة), சவுதி அரேபியாவில் அமைந்துள்ள உலகின் பழமை வாய்ந்த நகரங்களில் ஒன்றாகும். மதீனா முஸ்லிம்களின் புனித நகராக விளங்குகிறது. முகம்மது நபியால் கட்டப்பட்ட உலகத்தின் முதல் இஸ்லாமியப் பள்ளிவாசல் மஸ்ஜிதுன் நபவி மதீனா நகரில் அமைந்துள்ளது. அதற்கு உடனடுத்ததாக முஹம்மது நபியவர்களின் வீடு அமைந்துள்ளது. இஸ்லாமிய உலகின் நினைவுச் சின்னங்களான புராதனமான அவ்வீடும் முஹம்மது நபியவர்களின் பிரசங்க மேடையும் இன்றும் அதே வடிவிலேயே பாதுகாக்கப்படுகின்றன. மேலும், மதீனா நகரில்தான் உலகப் புகழ்பெற்ற இஸ்லாமியப் பல்கலைக்கழகம் அமைந்துள்ளது.

இது இஸ்லாமின் இரண்டாவது புனித நகரம் ஆகும். மேற்கு சவுதி அரேபியாவின் ஹெஜாஸ் பிராந்தியத்திலுள்ள மதீனா மாகாணத்தின் தலைநகராகும். மேலும் இது இஸ்லாமிய தீர்க்கதரிசியான முஹம்மது அவர்கள் அடக்கமான இடமும் ஆகும். வரலாற்றின்படி இவரது ஹிஜ்ரா போருக்கு பின் இது இவரது சொந்த இடமாக அமைந்துள்ளது. இஸ்லாத்தின் மறுவருகைக்கு முன்பு இந்த நகரம் யாத்ரிப் என்ற பெயரில் அறியப்பட்டது. பின்னர் இது முஹம்மது அவர்களால் மதீனா என்று பெயரிடப்பட்டது. மதீனாவில் தான் இஸ்லாமின் மூன்று மிகப்பழம்பெரும் மசூதிகளான அல்-மஸ்ஜித்-நபாவி (தீர்க்க தரிசியின் மசூதி), குபா மசூதி (இஸ்லாமிய வரலாற்றில் முதல் மசூதி), மற்றும் மஸ்ஜித் அல்-குய்ப்லாடின் என்கிற மசூதிகள் அமைந்துள்ளன. சவுதி அரேபிய அரசின் மத கோட்பாடுகளால் வரலாற்று முக்கியத்துவம் வாய்ந்த இடங்கள் பின்னாளில் வழிபட்டுத்தலங்கலாக மாறின. சவுதியின் கொலோச்சுதல் உயர்ந்த பின்பு மதினாவின் உண்மையான பாரம்பரியங்கள் அழிக்கப்பட்டன. முஹம்மது நபியின் வருகையை அடிப்படையாக வைத்தே இஸ்லாமிய நாட்காட்டி உருபெற்றது. அதாவது ஹிஜ்ரி நாட்காட்டியின் 622 CE லிருந்தே இதன் தொடக்கம் ஆரம்பிக்கிறது. மக்காவைப் போன்றே மதீனாவிலும் இஸ்லாமியர்கள் மட்டுமே நுழைய முடியும். இஸ்லாமியர் அல்லாதவர்கள் இங்கு நுழைய அனுமதிக்கபடுவதில்லை.

 மஸ்ஜிதுன் நபவி பள்ளிவாசல்

மேற்கோள்கள்
-----------

1. ↑  "Masjid Quba' – Hajj". Saudi Arabia: Hajinformation.com. 26 March 2013 அன்று பார்க்கப்பட்டது.
2. ↑  John Esposito (2011). *What everyone needs to know about Islam*. ஒக்ஸ்போர்ட் பல்கலைக்கழகப் பதிப்பகம். பக். 25.. "Mecca, like Medina, is closed to non-Muslims"
3. ↑  Sandra Mackey's account of her attempt to enter Mecca in Mackey, Sandra (1987). *The Saudis: Inside the Desert Kingdom*. W. W. Norton & Company. பக். 63–64. பன்னாட்டுத் தரப்புத்தக எண்:0-393-32417-6.
4. ↑  Cuddihy, Kathy (2001). *An A To Z Of Places And Things Saudi*. Stacey International. பக். 148. பன்னாட்டுத் தரப்புத்தக எண்:1-900988-40-2.
**பசாங் லாமு ஷெர்பா (Pasang Lhamu Sherpa)** ( ஷெர்பா :པ་སངས་ལྷ་མོ་ཤར་པ།, நேபாளி: पासाङ ल्हामु शेर्पा  ; டிசம்பர் 10, 1961 – ஏப்ரல் 22, 1993) எவரெஸ்ட் சிகரத்தில் ஏறிய முதல் நேபாள பெண்மணி ஆவார்.

மலையேறும் குடும்பத்தில் பிறந்த இவர் தனது பதின்ம வயதிலிருந்தே மலையேற்றத்தில் ஈடுபட்டார். இவர் வெற்றிகரமாக மவுண்ட் பிளாங்க், மவுண்ட் சோ ஓயு, மவுண்ட் யாலாபிக், பிசாங் ஹிமால் மற்றும் பலவற்றை ஏறினார். இவர் இதற்கு முன் மூன்று முறை எவரெஸ்ட் சிகரத்தை ஏற முயன்றார், ஆனால் ஏப்ரல் 22, 1993 அன்று தென்கிழக்கு ரிட்ஜ் பாதை வழியாக சவுத் கோல் மூலம் உச்சியை அடையும் முயற்சியில் இவர் வெற்றிபெறவில்லை.

ஏப்ரல் 22, 1993 காலை பிரகாசமாகவும் தெளிவாகவும் இருந்தது, பசாங் 8,848 மீ உயரத்தை அடையும் வரை அப்படியே இருந்தது. ஐந்து ஷெர்பாக்கள், சோனம் ஷெரிங் ஷெர்பா, லக்பா நோர்பு ஷெர்பா, பெம்பா டோர்ஜே ஷெர்பா மற்றும் தாவா தாஷி ஷெர்பா ஆகியோரைக் கொண்ட சிகரம். இதற்கிடையில், அணியின் உறுப்பினரும், ஐந்து முறை எவரெஸ்ட் சிகரத்தை எட்டிய வீரருமான சோனம் ஷெரிங் ஷெர்பா, தெற்கு உச்சியை எட்டும் போது, கடுமையாக நோய்வாய்ப்பட்டார், பசாங் லாமு உதவி செய்ய முயற்சித்த போதிலும், அவரால் நோயிலிருந்து தப்பிக்க முடியவில்லை. பசாங், எவரெஸ்ட் உச்சியிலிருந்து கீழே இறங்கும் போது, மலைகளில் அடிக்கடி நடப்பது போல் வானிலை திடீரென மோசமாகி, தெற்கு உச்சியில் தன் உயிரையே இழக்க நேரிட்டது.  வியதஸ் விட்கௌஸ்கஸ் என்பவர், இவரது உடலை மலையிலிருந்து கீழே நகர்த்த உதவினார்.

  

இதற்கு முன்பாக, வேறு எந்த நேபாளப் பெண்ணும் சாதிக்காததைச் சாதித்ததற்காக, பசாங் லாமு, மரணத்திற்குப் பின் இவரது நாடு மற்றும் உலகெங்கிலும் உள்ள மலையேறுபவர்களால் பல்வேறு வழிகளில் கௌரவிக்கப்பட்டார். நேபாள மன்னரால் "நேபாள தாரா (நட்சத்திரம்)" அலங்கரிக்கப்பட்ட முதல் பெண்மணி என்று கௌரவிக்கப்பட்டார். நேஷனல் யூத் ஃபவுண்டேஷன் 1993-94 யூத் எக்ஸலன்ஸ் விருதை இவருக்கு வழங்கியது. அதேபோன்று, இவரது சாதனையை நினைவுகூரும் வகையில், பசாங் லாமுவின் முழு உருவச் சிலை பௌத்த, சூசேபதியில் நிறுவப்பட்டது. இவர் பெயரில் ஒரு தபால் தலை வெளியிடப்பட்டது; நேபாள அரசாங்கம் மஹாலங்கூர் மலைத்தொடரில் உள்ள ஜசாம்பா ஹிமால் (7,315 மீ) பசாங் லாமு சிகரம் என மறுபெயரிட்டது; விவசாய அமைச்சகம் கோதுமையின் சிறப்பு வகைக்கு பசாங் லாமு கோதுமை என்று பெயரிட்டது; கிழக்கு நேபாளத்தில் உள்ள ஜாப்பா மாவட்டத்தின் துலாபரியில் பசாங் லாமு நினைவு மண்டபம் நிறுவப்பட்டது; மேலும் 117 கிமீ திரிசூலி-டன்சே சாலைக்கு பசாங் லாமு நெடுஞ்சாலை என்று பெயரிடப்பட்டது.

சான்றுகள்
---------

1. ↑  "Pasang Lhamu Sherpa: Inspiring the next generation of Nepali | Features | ECSNEPAL - The Nepali Way". *Ecs.com.np*. 2016-12-09 அன்று பார்க்கப்பட்டது.

வெளி இணைப்புகள்
---------------

* பசாங் லாமு ஷெர்பா
* பசங் லமு அறக்கட்டளை
* புகைப்படத்துடன் குறுகிய சுயசரிதை
* தபால்தலை
* பசங்க: எவரெஸ்ட் நிழலில் திரைப்படம்
**ஐ ஸ்பிட் ஆன் யுவர் கிரேவ்** 1978ல் அமெரிக்காவில் வெளிவந்த வன்புணர்வு மற்றும் பலிவாங்கும் திரைப்படமாகும். இப்படத்தின் தயாரிப்பு, இயக்கம், எழுத்து என மூன்று வேலைகளையும் மேரி சார்ச்சி ஏற்றிருந்தார். இவருடன் ஜோசப் ஜபேடா இணைந்து தயாரித்திருந்தார். திரையுலக விமர்சகர்கள் இதனை வன்முறை மற்றும் குழு பாலியல்வல்லுறவு மிகுந்த திரைப்படம் என்பதால் எதிர்ப்பினை தெரிவித்தார்கள். 2010ல் முதல் 10 வன்முறை நிறைந்த திரைப்படங்களில் ஒன்றாக டைம் (இதழ்) குறிப்பிட்டது.

கதை
---

நியூயார்க் நகரத்தினை சேர்ந்த சிறுகதை எழுத்தாளரான ஜெனிப்பர் ஹில்ஸ், தனது முதல் நாவலை எழுதுவதற்காக ஏரியால் சூழப்பட்ட ஒரு குடிலை வாடகைக்கு எடுக்கிறார். அங்கு செல்லும் வழியில் உள்ள எரிவாயு நிலையத்தில், அதன் மேலாளர் ஜானி மற்றும் ஸ்டான்லி ஆண்டி ஆகியோர் கவனத்தினை ஜெனிப்பர் ஈர்க்கிறார். மேத்யூ என்ற மனநலம் குன்றிய நபரிடம் மளிகைப் பொருள்களை பெறுகிறார் ஜெனிப்பர். மூன்று நபர்களின் நண்பரான மேத்தியு ஒரு அழகானப் பெண் தனிமையில் இருப்பதை அவர்களிடம் தெரிவிக்கிறார்.

நடிகர்கள்
---------

* மேரி சார்ச்சி - ஜெனிப்பர் ஹில்ஸ்
* எரொன் தாபோர் - ஜானி
* ரிச்சர்ட் பேஸ் - மேத்யூ

இவற்றையும் காண்க
----------------

* ஐ ஸ்பிட் ஆன் யுவர் கிரேவ் (2010 திரைப்படம்)
* வன்புணர்வு மற்றும் பழிவாங்கும் திரைப்படங்கள்

மேற்கோள்கள்
-----------

1. ↑  "Top 10 Ridiculously Violent Movies". *Time*. 3 September 2010. Archived from the original on 28 அக்டோபர் 2011. .

வெளி இணைப்புகள்
---------------

* இணையதள திரைப்பட தரவுத்தளத்தில் *ஐ ஸ்பிட் ஆன் யுவர் கிரேவ்*
* ஆல் ரோவியில் *ஐ ஸ்பிட் ஆன் யுவர் கிரேவ்*
* அழுகிய தக்காளிகள் தளத்தில் *ஐ ஸ்பிட் ஆன் யுவர் கிரேவ்*
* *திரைப்படத்தின் அங்கிகரிக்கப்பட்ட பக்கம் பரணிடப்பட்டது 2010-11-17 at the வந்தவழி இயந்திரம்*
**நீலகிரி தேயிலை** என்பது, கருமை நிறமும் தீவிர நறுமணமும் சுவையையும் உடைய ஒரு பயிராகும். இந்த வகை தேயிலை, இந்தியத் துணைக்கண்டம், மேற்கு தொடர்ச்சி மலைகளின் தெற்குப் பகுதியில் காணப்படுகிறது. இருப்பினும், இது தமிழ்நாட்டின் நீலகிரி மாவட்டத்தின் மலைப்பகுதிகளில் வளர்க்கப்படுகிறது, தென்னிந்தியாவில் தேயிலை வளர்க்கும் பல மாவட்டங்கள் உள்ளன. அவற்றில், கேரள மாநிலத்தில் மத்திய திருவிதாங்கூர், தெற்கே மூணார் குறிப்பிடத்தக்கவை ஆகும்.

வரலாறு
------

குன்னூரைத் தலைமையிடமாகக் கொண்ட தென்னிந்திய ஐக்கிய தோட்டக்காரர்கள் சங்கத்தின் (UPASI) நிறுவன உறுப்பினரான நீலகிரி தோட்டக்காரர்கள் சங்கத்தால் நீலகிரி தேயிலைத் தோட்டங்கள் குறிப்பிடப்படுகின்றன. தென்னிந்தியாவில் தோட்ட உரிமையாளர்களைக் குறிக்கும் உச்ச அமைப்பு இந்த சங்கமாகும். இருப்பினும், நீலகிரி மாவட்டத்தில் தேயிலை உற்பத்தி 30% மட்டுமே. உற்பத்தியின் பெரும்பகுதி சிறு விவசாயிகளால் மேற்கொள்ளப்படுகிறது, அவர்கள் பொதுவாக ஒவ்வொருவரும் ஒரு ஹெக்டேருக்கு குறைவாகவே நில உரிமையாளராக உள்ளனர். நீலகிரி தேயிலை சிறு விவசாயிகளில் பெரும்பான்மையானவர்கள் விவசாயிகளின் உள்ளூர் சமூகமான படகர் இனத்தவர் ஆவர்.

நீலகிரி மாவட்டத்தில் உள்ள தேயிலைத் தோட்டங்கள் (இந்தியாவின் பிற வளர்ந்து வரும் மாவட்டங்களைப் போலவே) பொதுவாக அவற்றின் சொந்த செயலாக்க தொழிற்சாலைகளில் இயங்குகின்றன. சிறு விவசாயிகள் தங்கள் தேயிலையை பச்சை இலைகளாக "தொழிற்சாலைகளுக்கு" விற்கிறார்கள், பெரும்பாலும் இந்த தொழிற்சாலைகள் தனியாருக்குச் சொந்தமானவையாக உள்ளன. (சமீபத்திய ஆண்டுகளில், சில தோட்ட தொழிற்சாலைகள் சிறிய விவசாயிகளிடமிருந்தே பச்சை இலையை பெறத் தொடங்கினர்.)  பிறகு, இந்த இலைகள் ஏலம் மூலம் விற்பனை செய்யப்பட்டன. குன்னூர், கோயம்புத்தூர், கொச்சி ஆகிய மாவட்டங்களில் இவ்வாறு விற்பனை செய்யப்படுகிறது. நீலகிரி தேயிலை 50 சதவீதத்துக்கும் அதிகமாக ஏற்றுமதி செய்யப்படுகின்றன, மேலும் வழக்கமாக தேநீர் பைகளுக்குப் பயன்படுத்தப்படும் கலப்புகளில் நீலகிரித் தேயிலையைக் காணலாம். உண்மையில் ஏற்றுமதி செய்யப்படும் நீலகிரி தேயிலையின் துல்லியமான விகிதத்தில் தரவு நம்பமுடியாதது. இருப்பினும், நீல்சன், பிரிட்சார்ட் ( *ஒப் சிட்* ) தென்னிந்திய தேயிலைகளில் குறைந்தது 70% ஏற்றுமதி செய்யப்படுவதாகக் கூறுகின்றன, மேலும் நீலகிரித் தேயிலைகள் தென்னிந்திய உற்பத்தியில் பாதிக்கும் மேலானவையாக உள்ளன.

தேயிலை வகைகள்
-------------

ஆரஞ்சு பெக்கோ (OP) போன்ற தேயிலை வகை விலையுயர்ந்ததாக வரிசைப்படுத்தப்பட்டுள்ளது. இவை சர்வதேச ஏலங்களில் மிகவும் விரும்பப்படுகின்றன, இது பெரும்பாலான உள்ளூர் மக்களுக்கு கட்டுப்படுத்த முடியாத விலையில் விற்கப்படுகிறது. நவம்பர் 2006 இல் நீலகிரி தேயிலை "சிறந்த அடையாளத்தை" அடைந்தது. ஒரு கிலோவிற்கு 600 டாலர் என்ற உலக சாதனை விலையைப் பெற்றது. லாஸ் வேகாஸில் நடைபெற்ற முதல் தேயிலை ஏலத்தில் இது இருந்தது. இயந்திர-வரிசைப்படுத்தப்பட்ட, குறைந்த விலை உயர் தரமான தேயிலை என்பது உடைந்த ஆரஞ்சு பெக்கோ (BOP) எனப்படும் அரை முழு இலை வகையாகும். இருப்பினும், பெரும்பாலான உற்பத்தி க்ரஷ், கண்ணீர், சுருட்டை அல்லது சி.டி.சி உற்பத்தி செயல்முறை மூலம் நிகழ்கிறது, இது ஒரு நடவடிக்கைக்கு அதிக எண்ணிக்கையிலான கோப்பைகளை வழங்குகிறது (தொழில்நுட்ப ரீதியாக *கப்பேஜ்* என *அழைக்கப்படுகிறது* ). நீலகிரி தேயிலையின் வலுவான சுவைகள் கலத்தல் நோக்கங்களுக்கு பயனுள்ளதாக இருக்கின்றன.

[  ]

குறிப்புகள்
-----------

வெளி இணைப்புகள்
---------------



1. ↑  Neilson, J. and Pritchard, B. (2008) *Value Chain Struggles: Institutions and Governance in the Plantation Districts of South India*, Blackwell, Oxford.
2. 1 2  Neilson and Pritchard, *op cit*.
காசியில் இறந்தவர்களை எரிக்கும் சுடுகாடு, மணிகர்னிகா படித்துறை, ஆண்டு 2007.
**முக்தி பவன்** அல்லது **மோட்ச இல்லம்** (**Mukti Bhawan**, commonly known as **Moksha Bhawan**), இந்துக்களின் உயரிய புனித தலமான கருதப்படும் கங்கை ஆறு பாயும் வாராணசி எனப்படும் காசி இறந்து, சடலத்தை எரியூட்டுவதால் கிடைக்கும் சாம்பலை கங்கை ஆற்றில் கரைப்பதால், தாங்கள் செய்த பாவங்கள் விலகி, முக்தி கிடைக்கும் என்பது இந்துக்களின் தொன்ம நம்பிக்கையாகும். 

மக்கள் முக்தி அடைவதற்காக புனித நகரமான காசியில் தங்கள் வாழ்க்கையின் இறுதி நாட்களைக் கழிக்க விரும்பும் 65 வயதிற்கு மேற்பட்டவர்கள் தங்குமிடமாக முக்தி பவன் செயல்படுகிறது. நிரந்தரமாக நோய்வாய்ப்பட்டு மரண படுக்கையில் உள்ளவர்களுக்கு இங்கு தங்குவதற்கு முன்னுரிமை அளிக்கப்படுகிறது.

காசி விஸ்வநாதர் கோயில் வளாகப் பகுதியில், டால்மியா அறக்கட்டளையால், 1908-இல் 12 அறைகளுன் கூடிய இரட்டை மாடிகளுடன் நிறுவப்பட்டது. தற்போது 40 படுக்கைகளுடன் கூடிய புதிய முக்தி பவனை பராமரிக்க நான்கு பணியாளர்கள் மற்றும் ஒரு மேலாளர் உள்ளனர்.

காசியில் தன் வாழ்நாள் முடியும் வரை முக்தி பவனில் தங்குவதற்கு கட்டணம் நாள் ஒன்றுக்கு ரூபாய் 20 வசூலிக்கப்படுகிறது. இறக்கும் நிலையில் உள்ளவருக்கு உதவியாளர் ஒருவர் இருக்க அனுமதிக்கப்படுகிறார்கள். இறக்காமல் உடல் நலத்துடன் இருப்பவர்களை முக்தி பவனை விட்டு வீட்டிற்கு அனுப்பி வைக்கிறார்கள்.

இறப்பிற்கு பிறகு சடலத்தை கங்கை ஆற்றில் நனைத்து, மணிகர்ணிகா படித்துறையில் எரியூட்டிய பிறகு கிடைக்கும் சாம்பலை கங்கை ஆற்றில் கரைத்தால் மோட்சம் கிடைக்கும் என்பது இந்துக்களின் நம்பிக்கை ஆகும்.

முக்தி பவனின் நோக்கம்
---------------------

முக்தி பவனை நடத்துவதன் முக்கிய நோக்கம் வாரணாசியில் மோட்சத்தை அடைய விரும்பும், ஆனால் அவர்களின் இறுதி நாட்களில் தங்குவதற்கு இடம் இல்லாத ஏழை மக்களுக்கு அடைக்கலம் கொடுப்பதாகும். இந்துக்கள் அனைவரும் சாதி வேறுபாடு இன்றி முக்தி பவனுக்கு வரவேற்கப்படுகிறார்கள். முன்பதிவுகள் எதுவும் இல்லாததால், முக்தி பவன் ஒரு விடுதி அல்ல.

இதனையும் காண்க
--------------

* மணிகர்ணிகா படித்துறை

மேற்கோள்கள்
-----------

1. ↑  Kashi Labh-Mukti Bhawan in Varanasi offers a passport to salvation
2. ↑  மோட்சம் அடைவதற்கு கடைசி காலத்தை கழிக்க விரும்பும் முதியவர்கள் காசி விஸ்வநாதர் கோயில் வளாகத்தில் தங்குவதற்கு சிறப்பு இல்லம்

வெளி இணைப்புகள்
---------------

* Death Guest House - Mukti Bhawan
* Only People In Death Bed Can Stay In Mukti Bhavan

| * பா
* உ
* தொ
வாரணாசி |
| --- |
| ஆறுகள் | 
* கங்கை ஆறு
* வருணா நதி

 |
| வழிபாட்டுத் தலங்கள் | 
* காசி விஸ்வநாதர் கோயில்
* புது காசி விஸ்வநாதர் கோயில்
* காசி விஸ்வநாதர் கோயில் தாழ்வாரம்
* காசி காலபைரவர் கோயில்
* அன்னபூர்ணா தேவி கோவில்
* காசி விசாலாட்சி கோயில்
* இரத்தினேஸ்வரர் மகாதேவர் கோயில்
* துளசி மானச கோயில்
* பாரத மாதா கோயில்
* சாரநாத்
* காசி அனுமார் கோயில்
* ஞானவாபி பள்ளிவாசல்

 |
| படித்துறைகள் | 
* தசாஸ்வமேத படித்துறை
* மணிகர்ணிகா படித்துறை
* அரிச்சந்திரன் படித்துறை
* துளசி படித்துறை
* கங்கா மகால் படித்துறை
* அசி படித்துறை
* ரவிதாசர் படித்துறை
* லலிதா படித்துறை

 |
| கல்வி நிலையங்கள் | 
* பனாரசு இந்து பல்கலைக்கழகம்
* மகாத்மா காந்தி காசி வித்யாபீடம்

 |
| தொடருந்து நிலையங்கள் | 
* வாரணாசி சந்திப்பு தொடருந்து நிலையம்
* வாரணாசி நகரத் தொடருந்து நிலையம்
* காசி தொடருந்து நிலையம்
* பனாரஸ் தொடருந்து நிலையம்
* பண்டிட் தீனதயாள் உபாத்தியாயா சந்திப்பு தொடருந்து நிலையம்

 |
| இணையதளம் |  |
முங்கோ ஏரிக்கரை.
**முங்கோ ஏரியில் கிடைத்த எச்சங்கள்** என்பன, முங்கோ ஏரிப் பகுதியில் கிடைத்த மூன்று தொகுதி மனித உடல் எச்சங்களைக் குறிக்கும். இவை முங்கோ ஏரி 1 (முங்கோ பெண்), முங்கோ ஏரி 2, முங்கோ ஏரி 3 (முங்கோ மனிதன்) என அழைக்கப்படுகின்றன. முங்கோ ஏரி, ஆசுத்திரேலியாவின் நியூ சவுத் வேல்சில், குறிப்பாக உலக பாரம்பரியக் களப் பட்டியலில் உள்ள வில்லாந்திரா ஏரிப் பகுதியில் அமைந்துள்ளது.

முங்கோ ஏரி 1 1969ல் கண்டுபிடிக்கப்பட்டது. இது உலகின் மிகப்பழைய தகனங்களுள் ஒன்று. முங்கோ ஏரி 3 1974ல் கண்டுபிடிக்கப்பட்டது. இது, பிளீசுட்டோசீன் காலத்தில் 40,000 - 68,000 ஆண்டுகளுக்கு முன்னர் வாழ்ந்ததாக நம்பப்படும் ஆசுத்திரேலியத் தொல்குடி மனிதனுடையது. இவையே ஆசுத்திரேலியாவில் இதுவரை கண்டுபிடிக்கப்பட்ட, உடற்கூற்றியல் அடிப்படையிலான நவீன மனிதரின் மிகப்பழைய எச்சங்களாகும்.

மேற்கோள்கள்
-----------

1. 1 2  "Pleistocene human remains from Australia: a living site and human cremation from Lake Mungo, Western New South Wales.". *World Archaeol.* **2** (1): 39–60. 1970. doi:10.1080/00438243.1970.9979463. பப்மெட்:16468208.
2. ↑  "Prehistoric man at Lake Mungo, Australia, by 32,000 years BP.". *Nature* **240** (5375): 46–8. 1972. doi:10.1038/240046a0. பப்மெட்:4570638.
3. ↑  Bowler, J.M. 1971. Pleistocene salinities and climatic change: Evidence from lakes and lunettes in southeastern Australia. In: Mulvaney, D.J. and Golson, J. (eds), Aboriginal Man and Environment in Australia. Canberra: Australian National University Press, pp. 47-65.
**சுழல் மின்னணுவியல்** அல்லது **சுழல் மின்னியல்** (*Spintronics*) என்பது மின்னணு (இலத்திரன்) அணுவின் கருவைச் சுற்றிவருகையில் தானும் சுயசுழற்சிக்குட்படுவதால் மின்னியல் கொண்டுசெல்வதைக் குறிக்கும்.)இலத்திரன்களின் மறையேற்ற நகர்வினால் மின்னோட்டம் தூண்டப்படுவதுடன் சுழற்சி இயல்பு காரணமான பண்புகுறித்த அறிகைகள் அறிவியல் துறையில் மிகமுக்கிய அடைவாக இருப்பதுடன் கணினியியலில் இதன் பயன்படுத்துகை பற்றி ஆராயப்பட்டுவருகின்றது.

வரலாறு
------

1980களில் திண்ம நிலை கருவிகளில் சுழற்சியில் தங்கியதான இலத்திரன் கொண்டுசெல்லல் கண்டறியப்பட்டதிலிருந்து **சுழல் மின்னணுவியல்** முக்கியத்துவம் பெற்றது. இது ஜோன்சன்(Johnson) மற்றும் சில்சுபீ (Silsbee) ஆகியோரால் 1985இல் அவதானிக்கப்பட்ட இரும்புக் காந்த உலோகங்களிலிருந்து முனைவாக்கப்பட்ட சுழல் இலத்திரன் பாய்வது  அல்பேர்ட் பேர்ட்டு. மற்றும் பீட்டர் குறுன்பேர்க் முதலானோரால்(1988). தனித்தனியாக அறியப்பட்ட பாரிய காந்தத் தடை en:Giant magnetoresistance முதலியவற்றையும் உள்ளடக்கும். ஆயினும் சுழல் மின்னணுவியலின் தோற்றுவாய் இதற்கும் முந்தியதாக மேசேவேய் மற்றும் டெட்ரோவ் ஆகியோரால் முன்னெடுக்கப்பட்ட இரும்புக் காந்தம் அல்லது மீகடத்தி அறிதலுடன்  மற்றும் 1970களில் யூலியரால் மேற்கொள்ளப்பட்ட கந்த சுரங்கம் குறித்த ஆரம்பப் பரிசோதனைகளுடன் பார்க்கவேண்டியது ஆனால் சுழல் மின்னணுவியலில் குறைக்கடத்தியின் பயன்பாடு 1990இல் சுப்பியியோ டாட்டா மற்றும் தாஸ் முதலானோரால் கொள்கை அளவில் முன்வைக்கப்பட்ட சுழல்புல தாக்கத் திரிதடையம் பற்றிய முன்மொழிவுடன் ஆரம்பிக்கும்.

மேற்கோள்கள்
-----------

1. ↑  IBM RD 50-1 | Spintronics—A retrospective and perspective
2. ↑  "Physics Profile: "Stu Wolf: True D! Hollywood Story"". 2011-04-18 அன்று மூலம் பரணிடப்பட்டது. 2012-09-09 அன்று பார்க்கப்பட்டது. Unknown parameter `|=` ignored (உதவி)
3. ↑  எஆசு:10.1103/PhysRevLett.55.1790  
This citation will be automatically completed in the next few minutes. You can jump the queue or expand by hand
4. ↑  எஆசு:10.1103/PhysRevLett.61.2472  
This citation will be automatically completed in the next few minutes. You can jump the queue or expand by hand
5. ↑  எஆசு:10.1103/PhysRevB.39.4828  
This citation will be automatically completed in the next few minutes. You can jump the queue or expand by hand
6. ↑  PII: 0370-1573(94)90105-8
[*தொடர்பிழந்த இணைப்பு*]
7. ↑  எஆசு:10.1016/0375-9601(75)90174-7  
This citation will be automatically completed in the next few minutes. You can jump the queue or expand by hand
8. ↑  S. Datta and B. Das (1990). "Electronic analog of the electrooptic modulator". *Applied Physics Letters* **56** (7): 665–667. doi:10.1063/1.102730. Bibcode: 1990ApPhL..56..665D.
**நீலகண்ட மகாதேவ அய்யர்** சி.ஐ.இ (*Nilakanta Mahadeva Ayyar*)(18 மே 1899 முதல் 29 மார்ச் 1971 வரை) என்பவர் இந்தியக் குடிமைப் பணி அலுவலராக பணிபுரிந்தவர் ஆவார்.

ஆரம்பகால வாழ்க்கை மற்றும் கல்வி
-------------------------------

இராவ் பகதூர் மகாதேவ நீலகண்ட அய்யரின் (நிர்வாக பொறியாளர்) பன்னிரண்டாவது குழந்தைகளில் மூத்தவராக 1899 மே 18 அன்று தென்னிந்தியப் பிராமண குடும்பத்தில் நாகர்கோயிலில் பிறந்தார். மெட்ராஸில் உள்ள மாநிலக் கல்லூரியிலும் பின்னர் கேம்பிரிட்ச்சிலும் கல்வி பயின்றார். இவரது இளைய சகோதரர்களில் அரசியலமைப்புச் சட்டத்தில் நிபுணத்துவம் பெற்ற வழக்கறிஞர் பேராசிரியர் நீ. அ. சுப்பிரமணியன் மற்றும் வைஸ் அட்மிரல் நீலகண்ட கிருஷ்ணன் ஆகியோர் அடங்குவர்.

நிர்வாகி
--------

மகாதேவ அய்யர் அக்டோபர் 1922 இல் ஐ.சி.எஸ் நிலையில் சேர்ந்தார். இவர் ஆரம்பத்தில் வங்காளத்தில் உதவி நீதிபதி மற்றும் ஆட்சியராக நியமிக்கப்பட்டார். பின்னர் 1924இல் துணைப்பிரிவு அதிகாரியாகப் பதவி உயர்வு பெற்றார். 1925-27 வரை கல்கத்தா மற்றும் மெட்ராஸில் சுங்க உதவி சேகரிப்பாளராக இந்திய அரசின் நிதித் துறையில் பணியாற்றினார். 1928ஆம் ஆண்டில் அய்யர் வங்காளத்தின் நீதவான் மற்றும் சேகரிப்பாளராக நியமிக்கப்பட்டார். 1936 முதல் 1942 வரை இவர் கைத்தொழில் மற்றும் தொழிலாளர் துறையின் துணை செயலாளராகவும், பின்னர் 1939இல் நிலக்கரி சுரங்க சேமிப்பு வாரியத்தின் முதல் தலைவராகவும் பணியாற்றினார். 1943ஆம் ஆண்டில் வங்காள அரசின் குடிமைப் பொருள் வழங்கும் துறையில் இயக்குநராகவும் செயலாளராகவும் பின்னர் மாகாண போக்குவரத்து ஆணையராகவும் பணியாற்றினார். 1947ஆம் ஆண்டில், சுதந்திரத்திற்குப் பிறகு கல்கத்தா துறைமுகத்திற்கான ஆணையர்களின் முதல் இந்தியத் தலைவராக நியமிக்கப்பட்டார். நிலக்கரி சுரங்க சேமிப்பு வாரியத்தின் தலைவராக பணியாற்றும் போது, அய்யருக்கு 1941ஆம் ஆண்டில் இந்தியச் சாம்ராஜ்யத்தின் பின்னர் கெளரவ லெப்டினன்ட் கர்னலாகவும், 1952ஆம் ஆண்டில் இவர் இந்திய அரசின் போக்குவரத்து அமைச்சின் செயலாளராகவும் நியமிக்கப்பட்டார்.

இறப்பு
------

அய்யர் 1958இல் ஓய்வு பெற்றார். 1971இல் பெங்களூரில் இறந்தார். இவருக்கு இரண்டு மகள்கள் மற்றும் ஒரு மகன் இருந்தனர்.

மேற்கோள்கள்
-----------

1. ↑  Doyle, Patrick (1905). *Indian engineering, Volume 37*. Calcutta. பக். xii.
2. ↑  Sturgess, Herbert Arthur Charlie (1949). *Register of admissions to the Honourable Society of the Middle Temple, from the fifteenth century to the year 1944, Volume 3*. பக். 858.
3. 1 2 3  Transportation (1953). *Railway gazette international*. Reed Business Pub. பக். 299.
4. ↑  page 290, The India office list and Burma office list, 1947, Volume 56, India Office, Great Britain.
5. ↑  Mukherjee, Nilmani (1968). *The Port of Calcutta: a short history*. Commissioners for the Port of Calcutta; [distributors: Oxford Book & Stationery Co.]. பக். 168, 177.
6. ↑

 
1. லண்டனில் உள்ள இந்திய அலுவலகம் வழங்கிய இந்திய சிவில் சர்வீசஸில் உள்ள அரசு ஊழியர்களின் இந்தியா அலுவலக பட்டியல்.
நீலகிரி செம்மறி
ஊட்டி ஏரிக்கு அருகில் புல்வெளிகளில் நீலகிரி ஆட்டு மந்தை
**நீலகிரி செம்மறியாடு** என்பது தமிழ்நாட்டின் நீலகிரி மாவட்டத்தில் மட்டும் காணப்படும் ஒரு செம்மறி ஆட்டு இனமாகும். இது நீலகிரி மலைப் பகுதிகளில் இனப்பெருக்கம் ஆனவை மேலும் இவை அவற்றிலிருந்து கிடைக்கும் தரமான கம்பளிக்காக அறியப்படுகிறன. அதன் கம்பளி இழைகளிலிருந்து கம்பளிப் போர்வைகள் தயாரிக்கப்படுகின்றன. இவை ஆண்டுக்குச் சுமார் 1 கிலோ கம்பளியைத் தரும் வல்லமை கொண்டவை. தமிழ்நாட்டில் உள்ள இனங்களில் மென்மையான கம்பளி உரோமம் தரும் ஒரே இனம் இது மட்டுமே. இந்த ஆடுகளை அழிவிலிருந்து காக்க விலங்கு மரபியல் பாதுகாப்பு தேசிய பணியகத்தால். தேசிய திட்டம் ஒன்று செயல்படுத்தப்பட்டு வருகிறது.

விளக்கம்
--------

இவை நடுத்தர உடலமைப்பைக் கொண்டவை. பெரும்பாலும் வெண்மை நிறத்தில் காணப்பட்டாலும், சில ஆடுகளில் உடல் மற்றும் முகம் பழுப்பு நிறத்தில் காணப்படும். இவற்றின் காதுகள் அகன்ற தொங்கங்கூடியன, பெட்டை ஆட்டுக்குக் கொம்புகள் இருக்காது.
வளர்ந்த கிடா மற்றும் பெட்டை ஆடுகள் 31 கி.கி எடையுடன் இருக்கும்.

கம்பளி தரம் மற்றும் உற்பத்தி
----------------------------

இனம் தொடர்புடைய சில புள்ளிவிவரங்கள்: 
ஆறு மாதங்களுக்கு கிடைக்கும் கம்பளியின் சராசரி எடை 0,615 ± 0,028
ஒற்றை இழையின் சராசரி விட்டம் 27,34 ± 0.077 (μ)
கம்பளி அடர்த்தி (செ.மீ .2) 2 199 ± 57

மேற்கோள்கள்
-----------

1. ↑
2. ↑  ந. வினோத் குமார் (24 மார்ச் 2018). "நீலகிரி ஆடு". *கட்டுரை*. தி இந்து தமிழ். 1 ஏப்ரல் 2018 அன்று பார்க்கப்பட்டது.
3. ↑  "செம்மறியாட்டினங்கள்". *அறிமுகம்*. agritech.tnau.ac.in. 17 பெப்ரவரி 2018 அன்று பார்க்கப்பட்டது.
4. ↑  AICRP, SB, Sandynallah. 1978 Progress Report, All-India Coordinated Research Project on Sheep-Breeding (Fine Wool), Sheep-Breeding Research Station, Tamil Nadu Agricultural University, Sandynallah (Nilgiris), Tamil Nadu
**கொடிகுத்திமலை** (*Kodikuthimala*) என்பது தென்னிந்திய மாநிலமான கேரளத்தின், மலப்புறம் மாவட்டத்தில் உள்ள மலை வாழிடம் ஆகும். இது மலப்புறத்தின் உதகமண்டலம் என்றும் அழைக்கபடுகிறது.  இது வெட்டத்தூர் மற்றும் தாஷ்கோடு கிராமங்களில், கடல் மட்டத்திலிருந்து 522 மீ உயரத்தில் அமைந்துள்ளது. இதன் உயர்ந்த பகுதியானது அம்மினிக்கடன் மலை ஆகும். 

மேற்குத் தொடர்ச்சி மலையைத் தவிர கேரளத்தில் 5 மிகப்பெரிய மலைகள் உள்ளன. 

அவைகளில் மூன்று மலப்புரம் மாவட்டத்திலும், ஒன்று பாலக்காடு மாவட்டதிலும், ஒன்று கண்ணூர் மாவட்டதிலும் உள்ளனது. உயரத்தைப் பொறுத்தவரை இது மலப்புரம் மாவட்டத்தில் இரண்டாவது மிக உயர்ந்த மலை ஆகும். 

ஆங்கிலேயர்கள் தங்கள் நில அளவையின் போது இந்த மலை உச்சியில் தங்கள் கொடியை ஏற்றிவைத்தனர். இதனால் இது கொடிகுத்திமலை என்ற பெயரைப் பெற்றது. ஏறக்குறைய இரண்டு தசாப்தங்களுக்கு முன்புதான் இந்த மலை கேரள சுற்றுலா வரைபடத்தில் இடம்பெறத் தொடங்கியது. [] இந்த பகுதியில் சுமார் 70 ஏக்கர் நிலத்தை சுற்றுலாத் துறை பல்வேறு திட்டங்களுக்காக ஒதுக்கியுள்ளது. கொடிகுத்திமலையில் சுற்றுலா பயணிகளின் வசதிக்காக கடல் மட்டத்திலிருந்து 1,713 அடி உயரத்தில், ஒரு காட்சி கோபுரம் அமைக்கபட்டுள்ளது. 

மலையின் மாறுபட்ட நிலப்பரப்பு காரணமாக கொடிகுத்திமலையின் உச்சியில் மலையேறுவது ஒரு சவாலான பணியாகும். []

பொதுவாக கொடிகுத்திமலைக்கு பயணம் மேற்கொள்ள சரியான காலம் செப்டம்பர் முதல் மே வரை. [] இது   பாலக்காட்டில் இருந்து 66 கி.மீ. தொலைவிலும்,   மலப்புரத்திலிருந்து 32 கி.மீ. தொலைவிலும்,   பெரிந்தல்மண்ணையிலிருந்து 9 கி.மீ. தொலைவிலும்,   கோழிக்கோட்டில் இருந்து 82 கி.மீ. தொலைவிலும் உள்ளது

குறிப்புகள்
-----------

1. 1 2  "The Ooty Of Malappuram-Kodikuthimala". *Deccan Chronicle*. 18 April 2014.. பார்த்த நாள்: 8 August 2018.
**மெய்ப்பட செய்** (*Meippada Sei*) இந்தியாவில் வெளியிடப்பட்ட தமிழ்மொழி நாடகத் திரைப்படமாகும். வேலன் இயக்கத்தில் ஆதவ் பாலாஜி மற்றும் மதுனிகா ராசலட்சுமி ஆகியோர் முக்கிய வேடங்களில் நடித்து 2023 ஆம் ஆண்டு. சனவரி மாதம் 27 ஆம் தேதி இத்திரைப்படம் வெளியிடப்பட்டது.

நடிகர்கள்
---------

* பாண்டியாக ஆதவ் பாலாஜி
* வனிதாவாக மதுனிகா ராசலட்சுமி
* கஜாவாக ஜெயபாலன்
* பி.ஆர். தமிழ் செல்வம்
* ராச் கபூர்
* ஓ.ஏ.கே. சுந்தர்
* ராகுல் தாத்தா
* சூப்பர்குட் சுப்ரமணி
* விஜய கணேஷ்
* பயில்வான் ரங்கநாதன்
* பெஞ்சமின்

தயாரிப்பு
---------

படத்தின் படப்பிடிப்பு 2021ஆம் ஆண்டு நிறைவடைந்து. முதல்பார்வை சுவரொட்டியை இசையமைப்பாளர் டி. இமான் வெளியிட்டார். திரைப்படம் முதலில் 2022 ஆம் ஆண்டில் வெளியிடத் திட்டமிடப்பட்டது, ஆனால் தொற்றுநோயின் அப்போதைய தாக்கம் காரணமாக, திரைப்படம் 2023 ஆம் ஆண்டுக்கு ஒத்திவைக்கப்பட்டது. திரைப்படம் வெளியாவதற்கு முன், நடிகை மதுனிகா ராசலட்சுமி, படத்தின் திரைக்கதை தனக்குள் அதிர்வலைகளை ஏற்படுத்தியதாகக் குறிப்பிட்டார். மேலும் அவர் தன் பள்ளி நாட்களிலும் திரைப்படம் கூறும் சிக்கல்களை எதிர்கொண்டதை வெளிப்படுத்தினார்.

வரவேற்பு
--------

மெய்ப்பட பேசு படம் 2023 ஆம் ஆண்டு சனவரி மாதம் 26 ஆம் தேதியன்று தமிழ்நாடு முழுவதும் வெளியிடப்பட்டது. கதை ஆரம்பத்தில் மெதுவாக நகர்கிறது, பின்னர் வேகத்தை எடுக்கிறது". என்று தினத்தந்தியும் ஒளிப்பதிவாளர் காட்சிகளைத் தெளிவாகப் படமாக்கியிருக்கிறார் என்று மாலைமலரும் விமர்சனங்களை முன்வைத்தன. பாடல் காட்சிகள் ரசிக்கும்படியாகவும், சண்டைக் காட்சிகள் பயமுறுத்தவும் செய்கின்றன என்றும் குறிப்பிட்டு, மாலைமலர் படத்திற்கு 5-மதிப்பெண்ணுக்கு 3 நட்சத்திரங்கள் கொடுத்தது. .

மேற்கோள்கள்
-----------

1. ↑  "Meipada Sei is a flim Solution to solve sexual crimes against women - Dinakaran Cinema News". *cinema.dinakaran.com*. 2023-01-29 அன்று பார்க்கப்பட்டது.
2. ↑  "பாலியல் குற்றங்களை அலசும் 'மெய்ப்பட செய்'". *www.tamilmurasu.com.sg* (ஆங்கிலம்). 2023-01-25. 2023-01-29 அன்று பார்க்கப்பட்டது.
3. ↑  vtv24x7 (2021-08-19). "கொரோனாவை விட ஒரு கொடிய நோய் நாட்டில் வேகமாக பரவிக் கொண்டிறுக்கிறது "மெய்ப்பட செய் "படத்தின் இயக்குனர் வேலன்". *VTV 24x7* (ஆங்கிலம்). 2023-01-29 அன்று பார்க்கப்பட்டது.
4. ↑
5. ↑
6. ↑
7. ↑  தினத்தந்தி (2023-01-29). "மெய்ப்பட செய் : சினிமா விமர்சனம்". *www.dailythanthi.com*. 2023-01-29 அன்று பார்க்கப்பட்டது.
8. ↑  maalaimalar (2023-01-27). "Meipada Sei". *www.maalaimalar.com*. 2023-01-29 அன்று பார்க்கப்பட்டது.

புற இணைப்புகள்
--------------

* இணையதள திரைப்பட தரவுத்தளத்தில் *மெய்ப்பட செய்*
**நீலம் ஜஸ்வந்த் சிங்** (பிறப்பு: ஜனவரி 8, 1971 ஃபர்மனாவில் ) ஒரு இந்திய வட்டெறிதல் வீராங்கனை ஆவார். 

2005 உலக சாம்பியன்ஷிப்பின் போது, ஒரு சோதனையில் தடைசெய்யப்பட்ட ஊக்க மருந்தான பெமோலின் பயன்படுத்தியதாக கண்டறியப்பட்டார். 

1998 ஆம் ஆண்டில், பாங்காக் ஆசிய விளையாட்டுப் போட்டிகளில் நீலம் ஜஸ்வந்த் சிங் வெண்கலப் பதக்கம் வென்றார். அல்மாட்டியில் (கஜகஸ்தான்) நடைபெற்ற கோசனோவா சர்வதேச தடகளத்தில், நீலம் ஜஸ்வந்த் சிங் தங்கப்பதக்கம் வென்றார். ஆகஸ்ட் 2000 இல், ஜகார்த்தாவில் நடந்த ஏடிஎப்பில் தங்கப் பதக்கத்தையும் வென்றார். ஆனால் சிட்னி ஒலிம்பிக்கில் 55.26 மீட்டர் தூரத்தில், அவர் ஒரு அடையாளத்தை உருவாக்கத் தவறிவிட்டார். அவர் தனது பயிற்சியாளர் ஜஸ்வந்த் சிங்-ஐ திருமணம் செய்து கொண்டார். நீலம், கபூர்தாலாவில் உள்ள ரயில்வே கோச் தொழிற்சாலையில் பணிபுரிந்து வருகிறார். இப்பணி 1996 ஆம் ஆண்டில் பஞ்சாப் அரசால் வழங்கப்பட்டது. அவரது திறமையை உணர்ந்து இந்திய அரசு 1998 ஆம் ஆண்டில் அர்ஜுனா விருதை வழங்கியது.

மேலும் காண்க
------------

* ஊக்கமருந்து குற்றங்களுக்கு அனுமதிக்கப்பட்ட விளையாட்டு வீரர்களின் பட்டியல்

குறிப்புகள்
-----------

* ஐ.ஏ.ஏ.எஃபில் இடம்பெறும் Neelam Jaswant Singh-இன் குறிப்புப் பக்கம்

1. ↑  "Neelam J. Singh tests positive". *The Hindu* (Chennai, India). 14 August 2005. Archived from the original on 2006-11-17.. பார்த்த நாள்: 2006-12-29.
பட்டாம்பூச்சிக் குடும்பங்களிலேயே **வரியன்கள்** (*Nymphalidae*) மிகவும் பெரியதாகும். இக்குடும்பத்தின் 6,000 இனங்கள் உலகம் முழுவதும் பரவியிருக்கின்றன. இவை பெரும்பாலும் நடுத்தரத்திலிருந்து பெரிய உருவம்வரை கொண்டிருக்கும். இவற்றில் பெரும்பாலான வண்ணத்துப்பூச்சிகளின் இரு முன்னங்கால்கள் குன்றிப்போய் இருக்கும். இவை தங்களது வண்ணமிகு இறக்கைகளைப் பரத்திவைத்து ஓய்வெடுக்கின்றன. வரியன் பட்டாம்பூச்சிகள் சிறகன்கள் என்றும் வசீகரன்கள் என்றும் அழைக்கப்படுகின்றன.

புறத்தோற்றம்
------------

பழுப்பு வசீகரன்
இக்குடும்பத்தைச்சேர்ந்த பட்டாம்பூச்சிகளின் கால்கள் அடர்ந்த செதில்கள் போர்த்தி தூரிகைபோலக் காணப்படும். இவற்றை மணம் நுகரப்பயன்படுத்துவதாகக் கருதப்படுகிறது. இவற்றின் இறக்கைகள் பலவிதமான நிறங்களையும், வண்ணமயமான திட்டுகள், புள்ளிகள், கண்புள்ளிகளையும் கீற்றுகளையும் கொண்டிருக்கும்.

வாழிடங்கள்
----------

இவை பலதரப்பட்ட வாழிடங்களில் காணப்படுகின்றன. சில இனங்கள் இந்தியாவின் மேற்குத்தொடர்ச்சி மலைக்காடுகளில் மட்டும் காணப்படுகின்றன. கரும்பழுப்புச் சிறகன், மலைச்சிறகன் போன்றவை காடுகளிலும் மலைப்பாங்கான இடங்களிலும் காணப்படுகின்றன. வேறு சில இலையுதிர், பசுமைக்காடுகள் போன்ற இடங்களில் காணப்படும்.

நடத்தை
------

கறுப்புச்சிறகன்
கறுப்புச்சிறகன், இரட்டைவால் சிறகன் போன்றவை விரைந்து பறக்கும் திறனுடையவை. வளையன்கள், புதர்ச்சிறகன் போன்றவை மெதுவாகப் பறக்கும். ஆரஞ்சு வரியன், வெந்தய வரியன், வெண்புள்ளிக் கறுப்பன் போன்றவை வலசை போகும்.

குறிப்புகள்
-----------

1. ↑  Gould, S.E. "Butterfly watch: four legs vs. six legs". *Scientific American*. Scientific American. 7 Sep 2013 அன்று பார்க்கப்பட்டது.

மேற்கோள்கள்
-----------

* முனைவர் பானுமதி (2015). *வண்ணத்துப்பூச்சிகள்: அறிமுகக் கையேடு*. சென்னை: கிரியா. பன்னாட்டுத் தரப்புத்தக எண்:9789382394136.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Nymphalidae***

விக்கிமீடியா பொதுவகத்தில்,  
 ***Nymphalidae***   
என்பதின் ஊடகங்கள் உள்ளன.
ஈரான் – ஈராக் போர் - செப்டம்பர் 22, 1980 - தெகுரான்
**ஈரான் – ஈராக் போர்** ஈரானை ஈராக் செப்டம்பர் 1980 ல் ஆக்கிரமித்தபோது ஆரம்பமாகியது. இது ஆகஸ்ட் 1988 ல் ஐக்கிய நாடுகள் சபையின் அனுசரணையுடன் முடிவுக்கு கொண்டு வரப்பட்டது. இந்த யுத்தம் 20ஆம் நூற்றாண்டின் மிக நீண்டதும் கடும் அழிவுகளை ஏற்படுத்திய போர்களில் ஒன்றாகும். இதன் போது சுமார் ஒரு மில்லியன் அளவான நபர்கள் காயமடைந்தோ கொல்லப்பட்டோ யுத்தத்தினால் பாதிக்கப்பட்டனர். இந்த போர் முடிவுக்கு வந்துள்ள போதிலும் யுத்தத்திற்கான அடிப்படை காரணிகள் இன்னும் தீர்க்கப்படவில்லை.

பின்னணி
-------

ஈரான் – ஈராக் இடையிலான எல்லைக் கோடு பல நூற்றாண்டு காலமாகவே சர்ச்சைக்குரியதாகவே இருந்து வந்துள்ளது. 1534 ல் தற்போதைய ஈராக்கை ஒட்டமான் பேரரசு ஆக்கிரமித்த பின்பு சாம்ராஜ்ஜியத்தின் கிழக்குப் பிராந்தியமாக ஈராக் மாறியது. இதன்போது ஈரான் இதன் போது கிழக்குப் பகுதியில் ஈராக்கின் எதிரியாக அமைந்தது. முதலாம் உலக யுத்தத்தின் பின்னர் ஈராக் தனி சுதந்திர நாடு ஆகியது. இதன் பின்னர் இரு நாடுகளுக்கும் இடையில் எல்லை சம்பந்தமான இணக்கமின்மை ஏற்பட்டது. 1937 ல் ஏற்பட்ட உடன்படிக்கையின்படி சர்ச்சைக்குரிய ஷாட் அல் அரப் பிரதேசம் ஈராக்கிடம் ஒப்படைக்கப்பட்டது.

எல்லைத் தகராறுக்கு அப்பால் இரு நாடுகளும் தொடர்ந்தும் முறுகல் நிலையிலேயே இருந்தன. காரணம் ஈராக் அரேபியர்களை கொண்ட நாடாக இருக்கின்ற வேளையில் ஈரான் பாரசீகர்களைக் கொண்ட நாடாக இருந்தது. வடக்கே எல்லைப் புறத்தில் குர்து மக்கள் (இவர்கள் அரேபியரோ பாரசீகரோ அல்லர்) இன மக்கள் எல்லையின் இருபுறமும் இரு நாட்டினுள்ளும் வாழ்கின்றனர். அயோத்துல்லா றுகொல்லா கொமேனி போன் ஈரானில் இருந்து நாடுகடத்தப் பட்டவர்கள் ஈராக்கில் குடியேறியமையும் இந்த நாடுகளின் உறவில் விரிசலை ஏற்படுத்தயது.

மேற்கோள்கள்
-----------

1. ↑  Lesch, David W. (2001), *1979: The Year That Shaped the Modern Middle East*, Westview Press, p. 85
2. ↑   *Country Study: Iran*. Library of Congress. .
3. ↑  "Iran–Iraq War (1980–1988)". Globalsecurity.org.
4. ↑  (امار شهداي جنگ) جامعه شناسي جنگ from Website of Prominent Iranian Journalist and Rights Activist, Emadeddin Baghi
**கீழ் தீர் மாவட்டம்** (**Lower Dir District**) (பஷ்தூ: لر / کوز دير ولسوالۍ, உருது: ضلع دیر زیریں), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் **திமெர்கரா** நகரம் ஆகும். இந்நகரம் கைபர் பக்துன்வா மாகாணத் தலைநகரான பெசாவர் நகரத்திற்கு வடக்கில் 199 கிலோ மீட்டர் தொலைவில் உள்ளது. 1996-ஆம் ஆண்டில் தீர் மாவட்டத்தை கீழ் தீர் மாவட்டம் மற்றும் மேல் தீர் மாவட்டம் என இரண்டாகப் பிரிக்கப்பட்டது.

அமைவிடம்
--------

இதன் கிழக்கில் சுவாத் மாவட்டம், மேற்கில் ஆப்கானித்தான், வடக்கிலும், வடகிழக்கிலும் முறையே கீழ் சித்ரால் மாவட்டம், மேல் தீர் மாவட்டம் மற்றும் தெற்கில் மாலகண்ட் மாவட்டம் & பஜௌர் மாவட்டம் எல்லைகளாக உள்ளது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 14,36,082 ஆகும். அதில் ஆண்கள் 7,09,829 மற்றும் பெண்கள் 7,26,203 உள்ளனர். இதன் சராசரி எழுத்தறிவு 61.83% ஆகும். 97.19% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 471 பேர் மட்டுமே உள்ளனர்.99.30% மக்கள் பஷ்தூ மொழி பேசுகின்றனர்.

மாவட்ட நிர்வாகம்
----------------

இம்மாவட்டம் 5 தாலுகாக்கள் கொண்டது. இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், கைபர் பக்துன்வா மாகாணச் சட்டமன்றத்திற்கு 5 தொகுதிகளும் கொண்டுள்ளது.

இதனையும் காண்க
--------------

* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. 1 2  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics.

வெளி இணைப்புகள்
---------------

* Khyber-Pakhtunkhwa Government website section on Lower Dir
* Khyber-Pakhtunkhwa news website section on Lower Dir
**லிங்டின்** என்பது வணிக ரீதியான சமூக வலைப்பின்னல் தளமாகும். இத்தளத்தின் மூலம் வெவ்வேறு நாடுகளில் பணிபுரியும் நபர்கள், தொழிலதிபர்கள், சிறுதொழில் உற்பத்தியாளர்கள், பல்வேறு வகையான சேவையை அளிப்பவர்கள் என பதவிகளில் இருப்போர் அனைவரும் தத்தம் தொழில், வேலை, சேவை ரீதியாக இணைக்கப்பட்டு தத்தம் விபரங்களை பகிர்வதற்கு லிங்க்டுஇன் உதவுகிறது. இத்தளத்தின் மூலம் வணிகத்தொடர்புகள், தகவல் பரிமாற்றங்கள், தொழில்நுட்ப வல்லுனர்கள் சிறப்பு அறிமுகங்கள், புதிய தொழில் வாய்ப்புகள் போன்றவை எளிதாக கையாளப்படுகின்றன.

லிங்க்டுஇன் பதிவு செய்யப்பட்ட தமது உறுப்பினர்கள் தங்களது விபரங்களையும் சேமித்து வைத்துக் கொண்டு தமக்கு தெரிந்தவர்களுடன் இணைப்பை ஏற்படுத்திக் கொள்ளவும் அனுமதிக்கிறது. உறுப்பினரின் பட்டியலில் உள்ள ஒவ்வொரு நபர்களும் இணைப்பிகள்(Connections) என்றழைக்கப்படுகிறார்கள். இணைப்பியாக லிங்க்டுஇன்னில் பதிவு செய்யப்பட்ட எவரையும் வரவேற்கலாம்.

இத்தளம் ஆங்கிலம், பிரான்சிய மொழி, இடாய்ச்சு மொழி, இத்தாலிய மொழி, போர்த்துக்கேய மொழி, எசுப்பானியம், டச்சு மொழி, சுவீடிய மொழி, டேனிய மொழி, உருமானிய மொழி, உருசிய மொழி, துருக்கிய மொழி, ஜப்பானிய மொழி, செக் மொழி, போலிய மொழி, கொரிய மொழி, இந்தோனேசிய மொழி, மலாயு மொழி, மற்றும் தகலாகு மொழி 
உட்பட 20 மொழிகளில் உள்ளது.

மேற்கோள்கள்
-----------

1. ↑  "The Next Three Billion". LinkedIn.com. மே 28, 2014 அன்று பார்க்கப்பட்டது.
2. ↑  Posner, Nico (June 21, 2011). "Look who's talking Russian, Romanian and Turkish now!". *LinkedIn Blog*. லிங்டின். ஜூன் 25, 2011 அன்று மூலம் பரணிடப்பட்டது. மே 28, 2014 அன்று பார்க்கப்பட்டது.
3. ↑  "LinkedIn launches in Japan". TranslateMedia. October 20, 2011. அக்டோபர் 26, 2011 அன்று மூலதளத்திலிருந்து பரணிடப்பட்டது எடுக்கப்பட்டது. மே 28, 2014 அன்று பார்க்கப்பட்டது.
4. ↑  Hempel, Jessi (July 1, 2013). "LinkedIn: How It's Changing Business". *Fortune*: pp. 69–74.
**சுருதி** (சமற்கிருதம்: श्रुति) எனப்படுவது சுவரத்தைத் தொடங்குவதற்கு அடிப்படையான ஒலியமைப்பு ஆகும். இது *கேள்வி* என்றும் சொல்லப்படும். நாதத்திலிருந்து சுருதி உற்பத்தியாகின்றது.

முக்கியத்துவம்
--------------

நாம் பாடுவதற்கு மத்யஸ்தாயி ஸட்ஜத்தையே ஆதாரமாகக் கொள்வதனால் அதனையே சுருதி என்கிறோம். சுருதி சுத்தமாக இசைக்கப்படும் சங்கீதம் தான் கேட்பதற்கு இனிமையாக இருக்கும். சுருதி சங்கீதத்திற்கு மிகப் பிரதானமாக இருப்பதனால் சுருதியைத் தாய் என்றும் லயத்தைத் தந்தை என்றும் சொல்வர்.

வகைகள்
------

சுருதி இரு வகைப்படும். அவையாவன:

1. பஞ்சம சுருதி - இது மத்யஸ்தாயி ஷட்ஜத்தை ஆதாரமாகக் கொண்டு பாடுவது;
2. மத்திம சுருதி - இது மத்யஸ்தாயி மத்திமத்தை ஆதாரமாகக் கொண்டு பாடுவது.

சாதாரணமாகப் பாட்டுகள் எல்லாம் பஞ்சம சுருதியிலேயே பாடப்படுகிறது. நிஷாதாந்திய, தைவதாந்திய, பஞ்சமாந்திய இராகங்களில் அமைந்த பாடல்களும் தாரஸ்தாயி ஷட்ஜத்திற்குட்பட்ட சிறுவர் பாடல்களும் மத்திம சுருதியில் பாடப்படுகின்றன. நாம் சாதாரணமாகச் சுருதி சேர்க்கும் பொழுது சா-பா-சா-பா என்ற முறையில் சேர்க்கிறோம்.

சுருதிக்குப் பயன்படும் கருவிகள்
-------------------------------

சுருதிக்குப் பயன்படும் கருவிகளுள் தலைசிறந்தது தம்பூரா ஆகும். இன்று இலத்திரனியல் சுருதிப்பெட்டியும் அரங்கிசையில் இடம்பெற ஆரம்பித்துள்ளது.

சுருதி மற்றும் அதன் அதிர்வெண்கள் (இந்துஸ்தான் இசையில் கூறியவாறு)
----------------------------------------------------------------

  


| சுருதி பெயர் | ஸ்வரம் | விகிதாச்சாரம் | சுருதி அதிர்வெண் |
| --- | --- | --- | --- |
| க்ஷோபீனி | ஷட்ஜா | 1 | 466.1638 |
| திவ்ற | கோமல் ரிஷப் | 256/243 | 491.1026 |
| கும்தாவதி |  | 16/15 | 497.2414 |
| மண்ட |  | 10/9 | 517.9598 |
| சந்தோவதி | ஷுத்த ரிஷப் | 9/8 | 524.4343 |
| தயாவந்தி | கோமல் கந்தர் | 32/27 | 552.4904 |
| ரஞ்சனி |  | 6/5 | 559.3966 |
| ரக்திகா |  | 5/4 | 582.7048 |
| ருத்ரி | ஷுத்த கந்தர் | 81/64 | 589.9886 |
| குரோதி | ஷுத்த மத்யம் | 4/3 | 621.5517 |
| வஜ்ரிக |  | 27/20 | 629.3211 |
| பிரசரிணி | திவ்ற மத்யம் | 45/32 | 655.5428 |
| ப்ரிதி |  | 729/512 | 663.7371 |
| மர்ஜானி | பஞ்சம் | 3/2 | 699.2457 |
| க்ஷிதி | கோமல் தைவத் | 128/81 | 736.6539 |
| ரக்த |  | 8/5 | 745.8621 |
| சண்டிபிணி |  | 5/3 | 776.9397 |
| அளபினி | ஷுத்த தைவத் | 27/16 | 786.6514 |
| மட்னி | கோமல் நிஷாத் | 16/9 | 828.7356 |
| ரோகினி |  | 9/5 | 839.0948 |
| ரம்யா |  | 15/8 | 874.0571 |
| உக்ர | ஷுத்த நிஷாத் | 243/128 | 884.9828 |
| க்ஷோபீனி | ஷட்ஜா | 2 | 932.3276 |
**முலான்** (*Mulan*) என்பது 2020 ஆம் ஆண்டய அமெரிக்க அதிரடி நாடகத் திரைப்படம் ஆகும். இப்படத்திற்கு ரிக் ஜாஃபா, அமண்டா சில்வர், லாரன் ஹைனெக் மற்றும் எலிசபெத் மார்ட்டின் ஆகியோர் திரைக்கதை அமைக்க, நிக்கி கரோ இயக்க வால்ட் டிஸ்னி பிக்சர்ஸ் தயாரித்ததள்ளது. இந்த திரைப்படம் சீன நாட்டுப்புறக் கதையான "தி பேலட் ஆஃப் முலான் "ஐ அடிப்படையாகக் கொண்டது. மேலும் 1998 ஆம் ஆண்டில் வால்ட் டிஸ்னி அனிமேஷன் ஸ்டுடியோஸ் இதேபெயரில் தயாரித்த அனிமேஷன் படத்தைத் தழுவி இப்படத்தை லைவ் ஆக்சனில் தயாரித்தள்ளது. இந்த படத்தில் முதனமை வேடத்தில் லியு நடிக்க இஃபெய், டோனி யென், ஜேசன் ஸ்காட் லீ, யோசன் ஆன், காங் லீ, மற்றும் ஜெட் லீ ஆகியோர் துணை வேடங்களில் நடித்துள்ளனர். 

லைவ்-ஆக்சன் *முலான்* படத்தின் மறு ஆக்க திட்டமானது 2010 இல் தொடங்கியது, ஆனால் இது அப்போது நிறைவேறவில்லை. 2015 மார்ச்சில், இதற்கான தயாரிப்பு முயற்சி அறிவிக்கப்பட்டு, படத்தை இயக்க காரோ 2017 பிப்ரவரியில் பணியமர்த்தப்பட்டார். படத்தின் நாயகி வேடத்தில் நடிக்க ஆயிரத்துக்கும் மேறபட்ட சீன யுவதிகளைப் பரிசீலித்து, 2017 நவம்பரில் லியூ இஃபெய் என்பவர் தேர்வானார். மீதமுள்ள நடிகர்கள் அடுத்த ஆண்டில் தேர்வு செய்யப்பட்டனர். படப்பிடிப்பானது 2018 ஆகத்தில் தொடங்கி நவம்பர் வரை நீடித்தது, படப்பிடப்பானது நியூசிலாந்து மற்றும் சீனாவில் நடைபெற்றது. 

எம்பி.ஏ.ஏ ஆல் பி.ஜி -13 மதிப்பீடு வழங்கப்பட்ட டிஸ்னியின் முதல் லைவ்-ஆக்சன் மறு ஆக்கப் படம் முலன் ஆகும்.  இப்படமானது 2020 மார்ச் 27 அன்று அமெரிக்காவில் வெளியிட திட்டமிடப்பட்டது. ஆனால் 2019–20 கொரோனா வைரஸ் தொற்றுநோய் காரணமாக வெளியீடு தாமதமானது. புதிய வெளியீட்டு தேதி பின்னர் அறிவிக்கப்படும் எனப்படுகிறது.

கதைச்சுருக்கம்
--------------

> பண்டைய சீனத்தில் வடக்கில் இருந்துவரும் எதிரிகளிடம் இருந்து நாட்டைப் பாதுகாக்கும்விதமாக. வீட்டுக்கு ஒருவர் சீன இராணுவத்தில் பணியாற்ற வேண்டும் என்று சீனப் பேரரசர் ஹன்சி ஆணையிடுகிறார். அப்போது ஒரு கெளரவமான போர்வீரனின் மூத்த மகள் ஹுவா முலான், நோய்வாய்ப்பட்ட தனது தந்தைக்கு பதிலாக ஆண் வேடமிட்டு படையில் இணைகிறாள். இரக்கமற்ற எதிரிகள், சூனியக்காரியார் வழிநடத்தப்படும் சேனை என அனைத்தையும் முலான் எதிர் கொள்கிறாள். இதன் முடிவில் தாயகமும், தந்தையும் காப்பாற்றப்படனவா என்பதே கதை.
> 
> —வால்ட் டிஸ்னி பிக்சர்ஸ்
>

குறிப்புகள்
-----------

1. ↑  "Harry-Gregson-Williams to Score Disney's 'Mulan' Live-Action Movie". *Film Music Reporter*. August 24, 2018 அன்று மூலதளத்திலிருந்து பரணிடப்பட்டது எடுக்கப்பட்டது. August 24, 2018 அன்று பார்க்கப்பட்டது.
2. ↑  Pallotta, Frank (February 14, 2020). "Disney's 'Mulan' was supposed to be a big hit in China. The coronavirus could threaten that". *CNN Business*. .
3. ↑  "Mulan (2020)". *பாக்சு ஆபிசு மோசோ*. March 31, 2020 அன்று பார்க்கப்பட்டது.
4. ↑  Rico, Klaritza (2020-02-19). "'Mulan' Is Disney's First Live-Action Remake to Get a PG-13 Rating". *Variety* (ஆங்கிலம்). 2020-02-26 அன்று பார்க்கப்பட்டது.
5. ↑  "Mulan (2020)". Disney Movies.